11. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Οικ. 121819 της 17 Απρ./14 Μαΐου 1957 Περί αποζημιώσεως μελών του Κ. Συμβουλίου και Γνωμοδοτικού Συμβουλίου Υ.Δ.Α.Μ.Κ. Έχοντες υπ’ όψει:1)α)την παρ. 1 του άρθρ. 2 του Α.Ν. 1909/39 και την παρ. 3 του άρθρ. 4 του Α.Ν. 2068/39 ως αύται ετροποποιήθησαν δια του άρθρ. 16 του Α.Ν. 2068/39 δι’ ου προβλέπεται η καταβολή αποζημιώσεως εις τα μέλη, τους εισηγητάς και τον γραμματέα του Κεντρικού Συμβουλίου της Υπηρεσίας Διαχειρίσεως Ανταλλαξίμων Μουσουλμανικών Κτημάτων, 2)α)το άρθρ. 6 του Β.Δ. της 29.9.1939, β)την παρ. 3 του άρθρ. 4 του Α.Ν. 2068/39 δι’ ου προβλέπεται η καταβολή αποζημιώσεως εις τα μέλη του Γνωμοδοτικού Συμβουλίου της Υ.Δ.Α.Μ.Κ., 3)τας διατάξεις του άρθρ. 13 του Α.Ν. 1502/50 και του άρθρ. 2 του Νόμ. 19/1944 και 4)τας υπ’ αριθ. 42801/14.2.1955 και 210831/42801/1955 αποφάσεις ημών, αποφασίζομεν: Καθορίζομεν την κατά συνεδρίασιν αποζημίωσιν δι’ έξοδα κινήσεως εκάστου των μελών και εισηγητών, βοηθών εισηγητών και Γραμματέων του Κεντρικού Συμβουλίου της Υπηρεσίας Διαχειρίσεως Ανταλλαξίμων Μουσουλμανικών Κτημάτων και του Γνωμοδοτικού Συμβουλόιυ της Υ.Δ.Α.Μ.Κ. εις δραχ. 125. Ανώτατον όριον των αμειβομένων κατά μήνα συνεδριάσεων των ως άνω Συμβουλίων ορίζομεν δέκα δι’ έκαστον των άνω Συμβουλίων. Η ισχύς της παρούσης δημοσιευθησομένης δια της Εφημερίδος της Κυβερνήσεως άρχεται από 1ης Απρ. 1957. 